San Íoslainn cuireadh tús le triail iar-Phríomh-Aire na tíre atá cúisithe
i bhfaillí a dhéanamh ina chuid dualgas le linn na géarchéime eacnamaíochta ansin in 2008.
Is é Geir Haarde an chéad cheannaire domhanda
atá cúisithe i gcoireanna den chineál seo.
Tá sé curtha ina leith gur theip air dóthain beartas cosanta airgeadais a chur i bhfeidhm
agus dá bharr gur theip ar thrí cinn de phríomhbhaincanna na tíre.
Tá na cúiseanna ar fad séanta ag an iar-Phríomh-Aire,
a deir nach bhfuil sna cúiseanna ach géarleanúint polaitiúil.
D'fhéadfadh dhá bhliain príosúnachta a ghabháil air.
Vótáil fostaithe i mBord na Móna tráthnóna
tabhairt faoi ghníomhaíocht tionsclaíoch faoi ardú pá.
Tá beagnach dhá mhíle fostaí de chuid Bhord na Móna i gceist.
Deir na fostaithe go bhfuil ardú pá trí go leith faoin gcéad ag dul dóibh
agus go bhfuil siad ag iarraidh ar an gcomhlacht aird a thabhairt ar
chomhaontú náisiúnta a deineadh in 2008.
Tá ócáid mhór na féile Pádraig ar leac an dorais againn
agus i mbliana tá cuireadh tugtha do cheathrar as Muine Gall i gContae Uíbh Fhailí
freastal ar chóisir mhór sa Teach Bán i Washington.
Is as baile beag Mhuine Gall de shinsir Uachtarán Mheiriceá, Barack Obama.